*****

ΚΑΝΟΝΙΣΜΟΣ (ΕΟΚ) αριθ. 1115/83 ΤΗΣ ΕΠΙΤΡΟΠΗΣ

της 6ης Μαΐου 1983

για την τροποποίηση του κανονισμού (ΕΟΚ) αριθ. 3606/82 όσον αφορά τα ποσά που εκφράζονται σε ECU

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3377/82 του Συμβουλίου της 8ης Δεκεμβρίου 1982 περί εφαρμογής γενικευμένων δασμολογικών προτιμήσεων κατά το έτος 1983 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 1,

τον κανονισμό (ΕΟΚ) αριθ. 3378/82 του Συμβουλίου της 8ης Δεκεμβρίου 1982 περί εφαρμογής κοινοτικών δασμολογικών ποσοστώσεων κατά το 1983 για τα κλωστοϋφαντουργικά προϊόντα καταγωγής αναπτυσσόμενων χωρών (2), και ιδίως το άρθρο 1,

τον κανονισμό (ΕΟΚ) αριθ. 3379/82 του Συμβουλίου της 8ης Δεκεμβρίου 1982 περί εφαρμογής γενικευμένων δασμολογικών προτιμήσεων κατά το 1983 ως προς ορισμένα γεωργικά προϊόντα καταγωγής αναπτυσσόμενων χωρών (3), και ιδίως το άρθρο 1,

την απόφαση 82/862/ΕΚΑΧ των αντιπροσώπων των Κρατών μελών της Ευρωπαϊκής Κοινότητας Άνθρακα και Χάλυβα, συνελθόντων στο πλαίσιο του Συμβουλίου της 8ης Δεκεμβρίου 1982 περί εφαρμογής γενικευμένων δασμολογικών προτιμήσεων κατά το 1983, για ορισμένα προϊόντα σιδήρου και χάλυβα καταγωγής αναπτυσσόμενων χωρών (4), και ιδίως το άρθρο 1,

Εκτιμώντας:

ότι, για να ληφθεί υπόψη η νομισματική εξέλιξη, πρέπει να τροποποιηθούν τα ποσά τα οποία είχαν καθορισθεί το 1981 και έχουν εκφρασθεί σε ευρωπαϊκές λογιστικές μονάδες και τα οποία περιλαμβάνονται στα άρθρα 6 και 9 του κανονισμού (ΕΟΚ) αριθ. 3606/82 της Επιτροπής της 23ης Δεκεμβρίου 1982 περί του ορισμού της έννοιας των προϊόντων καταγωγής για την εφαρμογή των δασμολογικών προτιμήσεων που έχουν χορηγηθεί από την Ευρωπαϊκή Οικονομική Κοινότητα σε ορισμένα προϊόντα αναπτυσσόμενων χωρών (5)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Καταγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3606/82 τροποποιείται ως εξής:

1. Στο άρθρο 6 παράγραφος 2, το ποσό «1 620» αντικαθίσταται από το ποσό «2 000».

2. Η παραπομπή στο άρθρο 6 αντικαθίσταται από το ακόλουθο κείμενο:

«Κατ' εφαρμογή του άρθρου 2 παράγραφος 4 του κανονισμού (ΕΟΚ) αριθ. 2779/78, η ισοτιμία της ECU σε εθνικά νομίσματα είναι η ακόλουθη:

1.2 // // 45,6388 βελγικά φράγκα / φράγκα

Λουξεμβούργου // // 2,35230 γερμανικά μάρκα // // 2,57346 ολλανδικά φιορίνια // // 0,549676 λίρες στερλίνες // 1 ECU = // 8,23540 δανικές κορόνες // // 6,65057 γαλλικά φράγκα // // 1 323,87 ιταλικές λιρέτες // // 0,689841 ιρλανδικές λίρες // // 66,7201 ελληνικές δραχμές.

Τα ποσά που εκφράζονται σε εθνικά νομίσματα τα οποία προκύπτουν από τη μετατροπή των εκφρασμένων σε ECU ποσών είναι δυνατόν να στρογγυλοποιηθούν.»

3. Στο άρθρο 9 παράγραφος 2, τα ποσά «105» και «325» αντικαθίστανται από τα ποσά «140» και «400» αντίστοιχα.

Άρθρο 2

Ο παρών κανονισμός αρχίζει να ισχύει την ημέρα που δημοσιεύεται στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαΐου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 6 Μαΐου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 363 της 23. 12. 1982, σ. 1.

(2) ΕΕ αριθ. L 363 της 23. 12. 1982, σ. 92.

(3) ΕΕ αριθ. L 363 της 23. 12. 1982, σ. 174.

(4) ΕΕ αριθ. L 363 της 23. 12. 1982, σ. 213.

(5) ΕΕ αριθ. L 377 της 31. 12. 1982, σ. 1.